b'\n_START_ARTICLE_\nMilindapanha\n_START_PARAGRAPH_\nMilindapanha er en religi\xc3\xb8s tekst fra buddhismen. Den er skrevet ca 100 f.Kr. og er i form en angivelig samtale mellom kong Menander I av det indo-greske konged\xc3\xb8mme og en buddhistisk l\xc3\xa6rd kalt Nagasena. Navnet betyr \xc2\xabMilindas sp\xc3\xb8rsm\xc3\xa5l\xc2\xbb; kong Menander var kjent som Milinda p\xc3\xa5 pali._NEWLINE_Milindapanha, eller Milinda panha, er en del av tekstsamlingen Khuddakanikaya, som igjen er en del av Sutta pitaka, den \xc2\xabandre kurven\xc2\xbb i theravadabuddhismens kanon tripitaka. Milindapanha finnes i burmesiske versjoner, men ikke i Thailand og Sri Lanka. Teksten regnes for \xc3\xa5 v\xc3\xa6re en sammenredigering av enkeltavsnitt, og en kinesisk-buddhistiske versjon av teksten er kortere enn Theravada-versjonen._NEWLINE_Utdrag fra teksten er oversatt til norsk og utgitt i samlingen Buddhas fortellinger, 2001.'